Ma d ayen yeɛnan tamezgunt, Natacha Aisa, deg umagrad-is, mi i d-temmeslay fell-as d yiferdisen-is ; tamezgunt d taẓuri i d-yettawin, i d-iḥekkun tadyant, tturaren-tt yisegbaren* (iwudam). Tturaren-d tigawin n tdeyant id-ḥekkun. Yal yiwen n usegbar, yeṭṭef tamlilt* n yiwen seg yiwudam yellan deg teḥkayt. Tamezgunt tettuneḥsab d tawsit seg tewsatin n tsekla, maca mgarradent gar-asent, llant tid yesɛan iḍrisen tturaren-tt yiwudam, llant tid yettwacnayen yeṭṭuqet deg-s uẓawan ugar n udiwenni.1 Aḍris n tmezgunt, am yiḍrisen n tsekla akk, yettawi-d ɣef tedyanin i icudden ɣer umdan, ayen yettidir ama diri-t ama yelha. D izen, d trebga, d asmekti Tebḍa d iḥricen neɣ d isekkiren*, yal asekkir yebḍa disuyas *.